Chilham Castle  Chilham Castle er et gods og keep i landsbyen Chilham mellem Ashford og Canterbury i Kent, England. Det polygonale normanniske keep stammer fra 1174 og er den ældste bygning i landsbyen og er stadig beboet. Det siges, at den skulle være bygget til Henrik 2., men arkæologiske udgravninger foretaget i 1920'erne tyder på, at bygningen står på et fundament af en meget ældre angelsaksisk befæstning, der muligvis stammer fra 400-tallet. Der er også tegn på tidlige romerske bebyggelser i nærheden.  I 1499 købte Henrik 8. borgen af Thomas Manners. I 1542 overdrog han det til Sir Thomas Cheney og Cheney begyndte at nedbryde borgen for at bruge byggematerialerne.  Godset, der blev opført inden for synsvidde af den "gamle borg" (keep), blev færdigbygget i 161 af Sir Dudley Digges.  Den nuværende terrasse blev ændret i 1700- og 1900-tallet og fører ned til en fiskesø, der stammer fra 1860'erne og 1870'erne. Murene omkring grunden er hovedsageligt fra 1700-tallet, men to porthuse blev tilføjet i begyndelsen af 1920'erne, og de erstattede et fra 1800-tallet  Slottet er flere gange blevet brugt i forbindelse med optagelser af film og tv.